एटीएम का पिन नंबर लेकर की 21 हजार रुपए की ठगी
कामांके कोसी चौराहे पर स्थित स्टेट बैंक ऑफ इंडिया के एटीएम से पैसे निकालने आए एक शिक्षक के रुपए नहीं निकलने पर अज्ञात युवक ने अपना एटीएम कार्ड लगाकर पिन नंबर जान लिया और शिक्षक के खाते से 14 बार में 20,988 रुपए की ऑनलाइन खरीददारी कर ली।
शिक्षक ने घटना की तहरीर रिपोर्ट कामां थाने में पेश की है। पुलिस के अनुसार रामअवतार पुत्र जगराम गुर्जर निवासी शिवाल थाना बरसाना हाल निवासी इमलारी थाना सीकरी 27 दिसंबर को दोपहर एक बजे कस्बे के कोसी चौराहा स्थित एसबीआई के एटीएम से पैसे निकालने आया। जैसे ही कार्ड एटीएम मशीन में लगाया, मशीन की प्रोसेसिंग धीमी होने के कारण पैसे नहीं निकल सके, इतने में ही वहां खड़े युवक ने अपना एटीएम कार्ड मशीन में लगाकर उसका पिन नंबर जान लिया। इसके पश्चात अध्यापक ने दुबारा एटीएम कार्ड लगाकर पांच-पांच हजार रुपए दो बार में निकाल लिए और चला गया। इसी दिन रात्रि को करीब नौ बजे उसके मोबाइल पर संदेश के द्वारा उसे मालूम चला कि उसके खाते से किसी ने 20,988 रुपए निकाल लिए हैं। युवक द्वारा ऑनलाइन खरीददारी कर 14 बार में 20,988 रुपए निकाल लिए।
hin_Deva hin_Deva hin_Deva